Diari Oficial de la Generalitat Valenciana


Sumari del DOGV 5402, del 05-12-2006 (2006/13124)

RESOLUCIÓ de 16 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.859,63 m² de superfície, sítuada a Canals (València), carrer l'Harmonia 44, realitzada per l'ajuntament del dit municipi a favor de la Generalitat, per a ser destinat a la construcció d'un centre de trobada assistida (CEA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13387


Data del document
:   16-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Canals
    * cultura regional
    * propietat immobiliària
    * transmissió de la propietat

RESOLUCIÓ de 16 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.859,63 m² de superfície, sítuada a Canals (València), carrer l'Harmonia 44, realitzada per l'ajuntament del dit municipi a favor de la Generalitat, per a ser destinat a la construcció d'un centre de trobada assistida (CEA). [2006/13690]  
L'Ajuntament de Canals, en sessió plenària realitzada el dia 15 de desembre del 2005, va acordar la cessió gratuïta a la Generalitat de la parcel·la de la seua propietat, de 2.859.63 m² de superfície, situada al carrer l'Harmonia 44, de la dita població.  
A proposta de la Conselleria de Benestar Social, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un centre de trobada assistida (CEA), amb subjecció al que establix l'article 111 del Reglament de Béns de les Entitats Locals.  
Consta en les actuacions que l'ajuntament esmentat ha complit el que disposen els articles 109 i següents del Reglament de Béns de les Entitats Locals, així com que la Conselleria de Benestar Social té previsió de despesa necessària per a complir els compromisos que la Generalitat adquirix com a conseqüència de l'acceptació de l'immoble.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic social-assistencial i adscrit a la Conselleria de Benestar Social, a qui correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Canals de la parcel·la que té 2.859,63 m² de superfície, situada al carrer l'Harmonia 44 de la dita població, que confronta: davant, oest, carrer l'Harmonia, i comunitat de propietaris; dreta, entrant, sud, comunitat de propietaris i Juan Bautista Pérez; esquerra, nord, José Arandiga Sancho, Maria Teresa Onrubia; i darrere, est José Luís Pastor.  
Consta inscrita en el Registre de la Propietat de Xàtiva al tom 1205, llibre 178, foli 14, finca 13571, inscripció 1a.   
Referència cadastral: 3458440QU0420G7399FU (part) i 6102779BZ7316D2080LW.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Canals, s'efectua amb la condició de destinar la parcel·la a la construcció d'un centre de trobada assistida (CEA) i amb subjecció al que establix l'article 111 del Reglament de Béns de les Entitats Locals. L'ajuntament condiciona esta cessió al compliment dels fins en el termini de tres anys des de l'adopció de l'acord de cessió, per la seua banda l'ajuntament es compromet a executar a costa seua la urbanització de la zona abans de la iniciació de les obres per part de la conselleria, i assumix també les despeses de connexió d'aigua, electricitat i sanejament, fins al límit de la parcel·la. L'Ajuntament de Canals es compromet a atorgar la corresponent llicència d'obres, si és el cas, amb exempció del pagament de tributs.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic social i assistencial i adscrit a la Conselleria de Benestar Social, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 16 de novembre de 2006.. El conseller d'Economia, Hisenda i Ocupació: Gerardo Camps Devesa